|  |  |  |  |
| --- | --- | --- | --- |
| **+Tárgy:** | **Városstratégiai, Idegenforgalmi és Sport Bizottság rendkívüli NYILVÁNOS ülése** | | |
| **Helyszín:** | **Polgármesteri Hivatal I. emeleti nagyterem** | | |
| **Időpont:** | **2023. június 29-én 09:00 órakor** | | |
| **Jegyzőkönyv-**  **vezető:** | **Iváncsics Lívia** | | |
| **Jelenléti ív** | **Név** | **Aláírás** | **Megjegyzés** |
|  | **tóth kálmán** |  | képviselő, a **bizottság elnöke** |
|  | **ILLÉS KÁROLY** |  | képviselő, a bizottság tagja |
|  | **KOPCSÁNDI JÓZSEF** |  | képviselő, a bizottság tagja |
|  | **NÉMETH ÁKOS** |  | képviselő, a bizottság tagja |
|  | **SZUHAI VIKTOR** |  | képviselő, a bizottság tagja |
|  | **BALOGH PÉTER** |  | külső szakértő, a bizottság tagja |
|  | **KÁNTÁS ZOLTÁN** |  | külső szakértő, a bizottság tagja |
|  | **NÉMETH VANESSZA** |  | külső szakértő, a bizottság tagja |
|  | **PALÁGYI JÓZSEF** |  | külső szakértő, a bizottság tagja |

**ÁLLANDÓ MEGHÍVOTTAK**

|  |  |  |  |
| --- | --- | --- | --- |
|  | DR. NEMÉNY ANDRÁS |  | polgármester |
|  | DR. LÁSZLÓ GYŐZŐ |  | alpolgármester |
|  | HORVÁTH SOMA |  | alpolgármester |
|  | DR. HORVÁTH ATTILA |  | alpolgármester |
|  | DR. KÁROLYI ÁKOS |  | jegyző |
|  | BABICSNÉ DR. TŐKE ERZSÉBET |  | aljegyző |
|  | KALMÁR ERVIN |  | Városüzemeltetési Osztály vezetője |
|  | BONTI TAMÁS |  | Kommunális és Környezetvédelmi Iroda vezetője |
|  | STÉGER GÁBOR |  | Közgazdasági és Adó Osztály vezetője |
|  | SÜTŐ GABRIELLA |  | Városi főépítész, a Főépítészi Iroda vezetője |
|  | DEMES EDIT |  | Beruházási Iroda vezetője |
|  | VINCZÉNÉ DR. MENYHÁRT MÁRIA |  | Egészségügyi és Közszolgálati Osztály vezetője |
|  | CSAPLÁROS ANDREA |  | Savaria Történelmi Karnevál Közhasznú Közalapítvány elnöke, Savaria Megyei Hatókörű Városi Múzeum igazgatója |
|  | GRÜNWALD STEFÁNIA |  | Savaria Turizmus Nonprofit Kft. ügyvezetője |
|  | NÁDOR ISTVÁN |  | Vas Megyei Mérnöki Kamara elnöke |
|  | LITKEI TAMÁS |  | Vas Megyei Építész Kamara tagja, okl. építészmérnök |
|  | KOCZKA TIBOR |  | önkormányzati képviselő |
|  | ÁGH ERNŐ |  | önkormányzati képviselő |
|  | GAYER HELGA |  | Polgármesteri Kabinet frakciótitkár |
|  | FRIEDL TAMÁS |  | SZMJV Német Önkormányzat  elnöke |
|  | MUKICSNÉ KOZÁR MÁRIA |  | Szombathelyi Szlovén Önkormányzat elnöke |
|  | HORVÁTH CSABA |  | SZMJV Roma Nemzetiségi  Önkormányzat elnöke |
|  | JURASITS FERENC |  | Szombathelyi Horvát Nemzetiségi Önkorm. elnöke |

**NAPIRENDEK ELŐADÓI, MEGHÍVOTTAK**

|  |  |  |
| --- | --- | --- |
| **NÉV** | **ALÁÍRÁS** | **MEGJEGYZÉS** |
| Dr. Takátsné Dr. Tenki Mária  képviselő |  | 8. sz. választókerületi képviselő |
| Dr. Czeglédy Csaba  képviselő |  | 5. sz. választókerületi képviselő |
| Kovács Balázs  irodavezető |  | Sport és Ifjúsági Iroda |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

**Tóth Kálmán, a bizottság elnöke:** Köszönti a megjelenteket. 9.00 órakor megnyitja a nyilvános ülést. Megállapítja, hogy 8 fővel határozatképes a bizottság. Jegyzőkönyv hitelesítőnek Németh Ákos, bizottsági tagot kéri fel. A kiküldött napirendhez képest módosító indítvány nem érkezett, így elrendeli a szavazást a napirendről.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**125/2023. (VI.29.) VISB számú határozat**

A Városstratégiai, Idegenforgalmi és Sport Bizottság napirendjét az alábbiak szerint fogadta el:

I.

**NYILVÁNOS ÜLÉS**

**1./** **Javaslat a szenny-, és csapadékvíz elvezető rendszer fedlapjainak helyreállítására** *(Az előterjesztés később kerül kiküldésre.)*

**Előadó:** Kalmár Ervin, a Városüzemeltetési Osztály vezetője

**2./** **Javaslat Szombathely, Kiskar utca – Kossuth Lajos utca csomópont forgalmi rend változtatással kapcsolatos döntések meghozatalára** *(Az előterjesztés később kerül kiküldésre.)*

**Előadó:** Kalmár Ervin, a Városüzemeltetési Osztály vezetője

**Meghívottak:** Dr. Takátsné Dr. Tenki Mária, az 8. sz. választókerület képviselője

Dr. Czeglédy Csaba, a 5. sz. választókerület képviselője

**3./ Javaslat egyedi támogatási kérelmek elbírálására***(Az előterjesztés később kerül kiküldésre.)*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Felelős:** Tóth Kálmán, a Bizottság elnöke

**Határidő:** azonnal

I.

**NYILVÁNOS ÜLÉS**

**1./napirendi pont:** **Javaslat a szenny-, és csapadékvíz elvezető rendszer fedlapjainak helyreállítására** *(Az előterjesztés később kerül kiküldésre.)*

**Előadó:** Kalmár Ervin, a Városüzemeltetési Osztály vezetője

**Tóth Kálmán, a bizottság elnöke:** A kiküldött anyagban látható, hogy 184 fedlap cseréről, szintbe helyezésről van szó. A határozati javaslat tartalmazza azt a táblázatot, amely jelzi, hogy melyik utcában mennyi fedlap kerül cserére, szintbe helyezésre a Városüzemeltetési Osztály javaslata alapján.

**Kántás Zoltán, a bizottság tagja:** Nagyon sok tolózár akna is található vízvonalon. Szennyvízaknák mellett adott utcákban, ahol a szennyvízaknák szintbehozása megtörténik sok esetben nem kellene felülvizsgálni a vizes aknák szintbehozás lehetőségét, igényét ezzel együtt vagy párhuzamosan?

**Dr. Horváth Attila, alpolgármester:** A Vasivíz Zrt.-vel közösen rakták össze az anyagot. Kérése az volt, hogy azon utcák kerüljenek be, ahol komoly átmenő forgalom van és a szintbeni különbségek nyomvonalra esnek, és ezen aknák az egyesített csatorna vagy szennyvíz aknák. Kétféle technológia van, amit használni fognak a szakemberek, melyek közt csak időbeni különbség van. Az egyik technológia szerint már 1 órán belül újra forgalomképessé tudják tenni az aknák helyét, míg a másik technológia szerint ez 4-5 nap. A tolózáraknál is kijavítják, ha az nyomvonalon van?

**Kántás Zoltán, a bizottság tagja:** Nem szennyvízről és csatornáról volt szó, azért kérdezi, hogy bele lett-e kalkulálva, hogy adott szakaszon ivóvizes tolózárakna fedlapok is vannak benne?

**Dr. Horváth Attila alpolgármester:** Tolózáras akna melyik nyomvonalon van?

**Bonti Tamás, a Kommunális és Környezetvédelmi Iroda vezetője:** Más a javítási technológia. A Vasivíz Zrt. kifejezetten szakmailag javasolta, hogy ebbe a programba köralakú aknafedlapok kerüljenek bele. Helyszíni bejárás során kiderült, hogy négyzetalakú nyílásra kör akna volt ráhelyezve.

**Dr. Horváth Attila alpolgármester:** Ha elköltenek 50 millió Ft közpénzt azokra a kinevezett külön helyekre, amire az volt a mondása az Osztálynak, hogy az rendben van, de nincs megcsinálva a tolózáras akna és emiatt ugyanúgy probléma lesz, akkor határozottan mérges lesz. Ha elköltenek valamire pénzt, az legyen jó, vagy ne csináljanak semmit. Köszöni Kántás Zoltán képviselő úr észrevételét, javaslatát.

**Tóth Kálmán, a bizottság elnöke:** Ez nem része a határozati javaslatnak, de ha van kiegészítő határozati javaslat, felteszi szavazásra. Nem lát módosítót, így a vitát lezárja és az eredeti két pontból álló határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatot hozta:*

**126/2023. (VI.29.) VISB számú határozat**

A Városstratégiai, Idegenforgalmi és Sport Bizottság a szenny-, és csapadékvíz elvezető rendszer fedlapjainak helyreállításáról szóló előterjesztést megtárgyalta, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019 (X.31.) Önk. rendelet 54. § (1) bekezdés 20. pontja alapján az alábbi döntést hozta.

1. A Bizottság javasolja, hogy a szenny-, és csapadékvíz elvezető rendszer fedlapjainak helyreállítására eredményes versenyeztetési eljárást követően az Út-híd fenntartási kiadások Csatorna fedél javítások keret terhére az alábbi helyszíneken és darabszámban kerüljön sor.
2. A Bizottság tudomásul veszi, hogy a táblázatban szereplő darabszámok az előzetes költségbecslés alapján iránymutatóak, a véglegesen beérkező ajánlatok függvényében változhatnak.

|  |  |  |
| --- | --- | --- |
|  | Utca | darab |
| 1 | Váci Mihály u. | 23 |
| 2 | Vörösmarty Mihály u. | 18 |
| 3 | Hunyadi János u. | 18 |
| 4 | Szent Flórián krt. | 17 |
| 5 | Brenner Tóbiás krt. | 15 |
| 6 | Thököly Imre u. | 12 |
| 7 | Széll Kálmán u. | 11 |
| 8 | Nárai u. | 8 |
| 9 | Szelestey László u. | 7 |
| 10 | Kiskar u. | 6 |
| 11 | Rákóczi Ferenc u. | 6 |
| 12 | Horváth Boldizsár krt. | 5 |
| 13 | Szent Gellért u. | 5 |
| 14 | Jáki u. | 5 |
| 15 | Markusovszky Lajos u. | 4 |
| 16 | Semmelweis Ignác u. | 4 |
| 17 | Körmendi út | 4 |
| 18 | Pázmány Péter krt. | 4 |
| 19 | Sörház utca | 4 |
| 20 | Kálvária u. | 3 |
| 21 | Mikes Kelemen u. | 3 |
| 22 | Mátyás király u. | 2 |
|  | **Összesen:** | **184** |

**Felelős**: Tóth Kálmán, a bizottság elnöke

Horváth Soma, alpolgármester

(a végrehajtás előkészítéséért:

Kalmár Ervin, a Városüzemeltetési Osztály vezetője

Stéger Gábor, a Közgazdasági és Adó Osztály vezetője)

**Határidő:** folyamatos

**2./napirendi pont:** **Javaslat Szombathely, Kiskar utca – Kossuth Lajos utca csomópont forgalmi rend változtatással kapcsolatos döntések meghozatalára** *(Az előterjesztés később kerül kiküldésre.)*

**Előadó:** Kalmár Ervin, a Városüzemeltetési Osztály vezetője

**Meghívottak:** Dr. Takátsné Dr. Tenki Mária, az 8. sz. választókerület képviselője

Dr. Czeglédy Csaba, a 5. sz. választókerület képviselője

**Tóth Kálmán, a bizottság elnöke:** Kicsit félrevezető a cím a tekintetben, hisz most nem döntenek. Most csak arról döntenek, hogy megkérdezik a lakosságot, hogy a jelenlegi vagy az átalakított forgalmi rendet támogatják-e.

Legjelentősebb változás lenne, hogy balra nem lehet a Kiskar utcából a Kossuth L. utcára bekanyarodni, a hozzáadott értéke, a Thökölybe időnként visszatolódó forgalom csökkentése. Online kerülnek a lakók megkérdezésre, ezidáig ilyenre még nem volt példa a város történelmében. Kérdés, észrevétel nincs, így a két pontból álló határozati javaslatot teszi fel szavazásra.

A szavazásnál 8 fő bizottsági tag volt jelen.

*A bizottság 6 igen szavazattal, ellenszavazat nélkül, 2 tartózkodással az alábbi határozatot hozta:*

**127/2023. (VI.29.) VISB számú határozat**

A Városstratégiai, Idegenforgalmi és Sport Bizottság megtárgyalta a „*Javaslat a Kiskar utca – Kossuth Lajos utca csomópont forgalmi rend változtatással kapcsolatos döntések meghozatalára*” című előterjesztést, és Szombathely Megyei Jogú Város Önkormányzatának Szervezeti és Működési Szabályzatáról szóló 18/2019. (X.31.) önkormányzati rendelet 54. § (1) bekezdés 25. pontja alapján az alábbi döntést hozza:

1. A Bizottság az előterjesztésben javasolt forgalmi rend változtatást elviekben támogatja, egyúttal felkéri a polgármestert, hogy a csatolt rajzok alapján online formában, 2023. július 31. napjáig kérje ki a szombathelyiek véleményét a tervezett forgalmi rend változtatással kapcsolatosan.
2. A Bizottság felkéri a polgármestert, hogy a beérkezett véleményeket a forgalmi rend változtatással kapcsolatos végleges döntés meghozatala érdekében terjessze a Bizottság elé.

**Felelős:** Dr. Nemény András, polgármester

Horváth Soma, alpolgármester

Tóth Kálmán, a bizottság elnöke

/a végrehajtás előkészítéséért:

Kalmár Ervin, a Városüzemeltetési Osztály vezetője/

**Határidő:** azonnal /1. pont vonatkozásában/

2023. augusztus 11. /2. pont vonatkozásában/

**Tóth Kálmán, a bizottság elnöke:** Arra kéri jegyző urat, hogy az online kérdőívet intézni kell. Arra fogják biztatni a szombathelyieket, hogy minél nagyobb számban vegyenek részt. Nem egy körzetet érintő történet, hanem egy teljes várost érintő. Köszöni Dr. Czeglédy Csaba képviselő úrnak, aki a felvetést megtette.

**3./napirendi pont: Javaslat egyedi támogatási kérelmek elbírálására***(Az előterjesztés később kerül kiküldésre.)*

**Előadó:** Vinczéné Dr. Menyhárt Mária, az Egészségügyi és Közszolgálati Osztály vezetője

**Tóth Kálmán, a bizottság elnöke:** 4 olyan támogatási kérelem érkezett, amit úgy ítéltek meg, hogy jogos, nem sikerült betenni abban az időszakban, amikor az Egyesületek pályáznak. A Vasi Tekesportért Alapítvány, a Hátrányos Helyzetű Sportolókért Alapítvány, a Mozgássérült Összetartás SE, és a Szombathelyi Dobó SE nyújtott be támogatási kérelmet. Az 1-es és 2-es pont esetében közgyűlési döntés is szükséges. Kérdés, észrevétel nincs, így az előterjesztésben szereplő összegekkel kiegészített 4 db határozati javaslatot teszi fel egyben szavazásra.

A szavazásnál 8 fő bizottsági tag volt jelen.

*A bizottság 8 igen szavazattal, ellenszavazat és tartózkodás nélkül az alábbi határozatokat hozta:*

**128/2023. (VI.29.) VISB számú határozat**

Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a „Javaslat a Vasi Tekesportért Alapítvány támogatási kérelmének elbírálására” című előterjesztést megtárgyalta, a Bizottság a sportról szóló 6/2002. (III.28.) önkormányzati rendelet 5. § szerint és az önkormányzat 2023. évi költségvetéséről szóló 4/2023. (II.28.) önkormányzati rendelet 11. § (5) bekezdése alapján 300.000,- Ft szerinti összeget biztosít a Vasi Tekesportért Alapítvány részére a 63. Nemzetközi Savaria Tekekupa rendezési költségeinek támogatására az„Egyéb sportcélú kiadások, támogatások” tételsor terhére.

**Felelős:** Dr. Nemény András polgármester

Dr. László Győző alpolgármester

Tóth Kálmán a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal

**129/2023. (VI.29.) VISB számú határozat**

Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a„Javaslat Hátrányos Helyzetű Sportolókért Alapítvány támogatási kérelmének elbírálására” című előterjesztést megtárgyalta, a Bizottság a sportról szóló 6/2002. (III.28.) önkormányzati rendelet 5. § szerint és az önkormányzat 2023. évi költségvetéséről szóló 4/2023. (II.28.) önkormányzati rendelet 11. § (5) bekezdése alapján 400.000,- Ft szerinti összeget biztosít a Hátrányos Helyzetű Sportolókért Alapítvány részére az„Egyéb sportcélú kiadások, támogatások” tételsor terhére.

**Felelős:** Dr. Nemény András polgármester

Dr. László Győző alpolgármester

Tóth Kálmán a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal

**130/2023. (VI.29.) VISB számú határozat**

1. Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a„Javaslat a Mozgássérült Összetartás SE támogatási kérelmének elbírására” című előterjesztést megtárgyalta, a Bizottság a sportról szóló 6/2002. (III.28.) önkormányzati rendelet 5. § szerint és az önkormányzat 2023. évi költségvetéséről szóló 4/2023. (II.28.) önkormányzati rendelet 11. § (5) bekezdése alapján 205.000,- Ft szerinti összeget biztosít a Mozgássérült Összetartás SE működési költségeinek finanszírozásához az„Egyéb sportcélú kiadások, támogatások” tételsor terhére.
2. A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013. (XII.4.) önkormányzati rendeletnek megfelelően végezze el.
3. A Bizottság felkéri a polgármestert a támogatási szerződés aláírására.

**Felelős:** Dr. Nemény András polgármester

Dr. László Győző alpolgármester

Tóth Kálmán a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal

**131/2023. (VI.29.) VISB számú határozat**

1. Szombathely Megyei Jogú Város Közgyűlésének Városstratégiai, Idegenforgalmi és Sport Bizottsága a„Javaslat a Szombathelyi Dobó SE támogatási kérelmének elbírására” című előterjesztést megtárgyalta, a Bizottság a sportról szóló 6/2002. (III.28.) önkormányzati rendelet 5. § szerint és az önkormányzat 2023. évi költségvetéséről szóló 4/2023. (II.28.) önkormányzati rendelet 11. § (5) bekezdése alapján 1.500.000,- Ft szerinti összeget biztosít a Szombathelyi Dobó SE a V. Németh Pál Memorial - WA Continental Tour Silver Meeting kalapácsvető verseny rendezési költségeinek támogatására az„Egyéb sportcélú kiadások, támogatások” tételsor terhére.
2. A Bizottság felkéri az előterjesztőt, hogy a támogatással kapcsolatos teendőket az önkormányzati forrásátadásról szóló 47/2013. (XII.4.) önkormányzati rendeletnek megfelelően végezze el.
3. A Bizottság felkéri a polgármestert a támogatási szerződés aláírására.

**Felelős:** Dr. Nemény András polgármester

Dr. László Győző alpolgármester

Tóth Kálmán a Városstratégiai, Idegenforgalmi és Sport Bizottság elnöke

Dr. Károlyi Ákos jegyző

(A végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője

Stéger Gábor, a Közgazdasági és Adó Osztály vezetője

Kovács Balázs, a Sport és Ifjúsági Iroda vezetője).

**Határidő:** azonnal

**Tóth Kálmán, a bizottság elnöke:** Mindenkinek megköszöni a munkát, az aktív részvételt és a nyilvános ülést 9.10 órakor berekeszti.

Szombathely, 2023. június 30.

**(: Németh Ákos:) (: Tóth Kálmán :)**

a bizottság tagja a bizottság elnöke

(Aláírva: ) (Aláírva: )